વડોદરા શહેરનાં માંજલપુર લક્ષ્મીનારાયણ મંદિરના બગીચામાં એપીએમસીના ભૂતપૂર્વ ડાયરેકટરે મધુસુદનભાઇ દલસુખભાઇ પટેલે અગ્નિસ્નાન કરી લીધુ હતું. એપીએમસીના ભૂતપૂર્વ વડોદરા શહેરનાં પોલોગ્રાઉન્ડ પાસેની રાજસ્થંભ સોસાયટીમાં રહેતા શાકભાજીનાં હોલસેલના વેપારી હતા અને તેઓ વડોદરા એપીએમસીના ડાયરેકટર તરીકે અગાઉ સેવાઓ આપી ચૂક્યા હતા. છેલ્લા કેટલાક સમયથી તેઓ નિવૃત જીવન ગાળતા હતા. મધુસુદનભાઇ દર્શન માટે અવાર નવાર માંજલપુર લક્ષ્મીનારાયણના મંદિરે જતા હતા. આજે સવારે 11 કલાકે પણ તેઓ મંદિરે દર્શન કરવા માટે ગયા હતા. અને ત્યાં આપઘાત કર્યો હતો આ સમગ્ર દ્રશ્યો સીસીટીવી કેમેરામાં કેદ થઈ ગયા હતા.